Qozog‘iston oliy rahbariyatida o‘zgarishlar: Ostona hokimi lavozimidan ozod etildi

Qozog‘iston poytaxti Ostona hokimi (akimi) Aset Isekeshev prezident ma'muriyati boshlig‘i etib tayinlangani munosabati bilan o‘z lavozimidan ozod etildi.
  Isekeshev Ostona hokimi lavozimiga 2016 yilda tayinlangan. U Adilbek Jaksibekov o‘rnini egallagandi. Jaksibekov esa o‘z navbatida Qozog‘iston prezidenti ma'muriyati boshlig‘i lavozimini egallagandi.
Endi esa Isekeshev pensiya yoshiga yetgani munosabati bilan Qozog‘iston prezidenti ma'muriyati boshlig‘i lavozimidan ozod etilgan Jaksibekov o‘rnini egalladi.